Max Verstappen

Max Emilian Verstappen (shqiptimi holandez: [ˈmɑks fɛrˈstɑpə(n)]; i lindur më 30 shtator 1997) është një pilot makine garash holandez dhe belg që garon nën flamurin holandez në Formula Një për Red Bull Racing. Verstappen ka fituar katër tituj të Kampionatit Botëror të Pilotëve të Formula Një, të cilët i fitoi radhazi nga viti 2021 deri në vitin 2024 me Red Bull, dhe ka fituar 64 gara në 11 sezone.

I lindur në Hasselt dhe i rritur në Maaseik, Verstappen është djali i ish-pilotit holandez të Formula Një, Jos Verstappen, dhe ish-garueses belge të kartingut, Sophie Kumpen. Pas një karriere të suksesshme në karting - që kulmoi në sezonin e tij rekordthyes të vitit 2013 - Verstappen avancoj në formulën e juniorëve. Duke përparuar direkt në Formula 3 Evropiane të FIA-s, Verstappen theu disa rekorde në rrugën e tij drejt vendit të tretë në kampionat në sezonin e tij të ri me Van Amersfoort. Në moshën 17 vjeç, Verstappen nënshkroi për Toro Rosso në vitin 2015 si pjesë e Red Bull Junior Team, duke u bërë piloti më i ri në historinë e Formula 1 në Çmimi i madh i Australisë. Pas disa përfundimeve me pikë në sezonin e tij debutues, Verstappen e mbajti vendin e tij për vitin 2016 përpara se të promovohej në ekipin mëmë Red Bull pas katër raundeve. Në debutimin për Red Bull, në moshën 18 vjeç, Verstappen fitoi Çmimi i madh i Spanjës, duke u bërë piloti më i ri që ka fituar një Çmim të madh në Formula 1. Verstappen arriti fitore të shumta në fushatat e tij të viteve 2017 dhe 2018, përpara se të përfundonte i treti në Kampionatin Botëror të Pilotëve 2019 dhe 2020 nën motorin Honda.

Verstappen fitoi titullin e tij të parë në vitin 2021 pasi e kaloi Lewis Hamilton në xhiron e fundit të garës së fundit të sezonit, duke u bërë Kampioni i parë Botëror i Pilotëve nga Holanda. Verstappen fitoi dy kampionatet e ardhshme në vitin 2022 dhe 2023, duke përmbysur deficitin më të madh të pikëve në historinë e Formula 1 në të parin dhe duke thyer rekorde të shumta në të dy sezonet. Ai siguroi titullin e tij të katërt radhazi në vitin 2024 pasi fitoi nëntë Çmime të mëdha, përfshirë një performancë të vlerësuar gjerësisht në mot të lagësht në São Paulo, për t'u bërë piloti i parë që fiton kampionatin duke drejtuar për një konstruktor të vendit të tretë në 41 vjet.

Që nga Grand Prix i Qatarit 2025, Verstappen ka arritur 70 fitore garash, 47 pole position, 36 xhiro të shpejta dhe 126 podiume në Formula 1. Përveçse është fituesi më i ri i Çmimit të Madh, ai mban disa rekorde të Formula Një, duke përfshirë numrin më të madh të fitoreve në një sezon (19), numrin më të madh të ngjitjeve në podium në një sezon (21), numrin më të madh të fitoreve radhazi (10) dhe numrin më të madh të pozicioneve të poleve radhazi (8, të ndara me Ayrton Sennën). Verstappen ka kontratë për të qëndruar te Red Bull të paktën deri në fund të sezonit 2028. Verstappen u rendit në numrin e vitit 2024 të revistës *Time* si një nga 100 njerëzit më me ndikim në nivel global dhe u emërua Oficer i Urdhrit të Orange-Nassau në vitin 2022.

## Jeta e hershme 
Max Emilian Verstappen lindi më 30 shtator 1997 në Hasselt, Belgjikë me prindërit Jos Verstappen dhe Sophie Kumpen.Prindërit e Verstappen u ndanë kur ai ishte i vogël, pas së cilës ai jetoi me të atin. Motra e tij më e vogël, Victoria, jetoi me nënën e tyre.Verstappen ka tre gjysmë-vëllazëri më të vegjël nga i ati: një motër nga martesa e dytë e Jos dhe një vëlla dhe motër nga martesa aktuale e Jos.

Familja e tij ka një lidhje të gjatë me sportet motorike: babai i tij është një ish-pilot holandez i Formula Një, nëna e tij belge garonte në karting, dhe kushëriri i tij Anthony Kumpen, garoi në garat e qëndrueshmërisë dhe është dy herë kampion i NASCAR Whelen Euro Series, aktualisht duke shërbyer si menaxher i ekipit për PK Carsport në Euro Series.

## Karriera 
### Karting 
Verstappen e filloi karting në moshën katër vjeçare e gjysëm. Ai konkuroi në mini-kampionatin e të rinjëve në krahinën e qytetit të tij Limburg (Belgjikë). Në vitin 2006, Verstappen u gruadua për në klasin minimax të Rotax Max duke fituar kampionatin belg. Në vitin 2007, Verstappen fitoi kampionin holandez të minimaxit. Duke garuar me një kart CRG i hyrë nga babai i tij, Verstappen fitoi kampionatet belge dhe holandeze të minimaxit si edhe kampionatin belg të kadetëve.

Në vitin 2009, Verstappen u bashkua me Team Pex Racing, një skuadër konsumatore e CRG. Atë vit, ai fitoi kampionatin flemish të minimaxit dhe kampionatin belg të KF5. Në vitin 2010, Verstappen mori pjesë në garat karting ndërkombëare. Ai u ble nga CRG për të garuar me skuadrën e tyre në kampionatin europian dhe botëror. Në Kupën e Botës KF3, Verstappen e mbylli i dytë mbarapa pilotit me më shumë eksperiencë Alexander Albon, por më pas Verstappen e mposhti atë në WSK Euro Series. Ai gjithashtu fitoi WSK World Series, duke mposhtur Robert Vișoiu.

## Shiko dhe këtë 
* Formula 1
* Juan Manuel Fangio

## Referime 
## Lidhje të jashtme 
* Uebsajti zrtar i Max Verstappen
* Max Verstappen në Twitter
* Përmbledhja e karrierës te DriverDB.com